
ΛΕΡΟΣ, 21/3/2021
ΑΡ. ΠΡΩΤ.: 35

ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΛΕΡΟΥ

Ταχ. Δ/νση: Ειρηνοδικείο Λέρου
Τ.Κ 85400
Τηλ: 22470-22253
Email: eirlerou@gmail.com

Ανακοίνωση- Εσωτερική Εγκύκλιος Λειτουργίας Ειρηνοδικείου Λέρου
Δυνάμει:
1. του άρθρου 1,  1Β , ΑΑ4 περ. 3 της με Αριθμ. Δ1α/Γ.Π.οικ. 17698, ΦΕΚ 1076 Β/20-3-2021, που αφορά Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από το Σάββατο, 20 Μαρτίου 2021 και ώρα 6:00 έως και τη Δευτέρα, 29 Μαρτίου 2021 και ώρα 6:00 και δεδομένου ότι το παρόν υπάγεται στο ΕΠΙΠΕΔΟ ΠΟΛΥ ΑΥΞΗΜΕΝΟΥ ΚΙΝΔΥΝΟΥ (αρθρ. 1, 1Α, περ. αια).
2. του άρθρου 17 του ν. 4684/2020 «Κύρωση της από 30.3.2020 Π.Ν.Π. «Μέτρα αντιμετώπισης της πανδημίας του κορωνοϊού COVID-19 και άλλες κατεπείγουσες διατάξεις» ( A΄ 75 ) και άλλες διατάξεις ( ΦΕΚ Α΄ 86/25.04.2020).
ΑΝΑΚΟΙΝΩΝΕΤΑΙ
ότι
Κατά το χρονικό διάστημα από την 20η Μαρτίου 2021 (ώρα 6:00 π.μ.) έως και την 29η Μαρτίου 2021 (ώρα 6:00 π.μ.) ισχύουν:
1) Αναστέλλονται προσωρινά οι δίκες ενώπιον του παρόντος Δικαστηρίου, οι νόμιμες και δικαστικές προθεσμίες για την διενέργεια διαδικαστικών πράξεων και άλλων ενεργειών ενώπιον της υπηρεσίας του παρόντος και η παραγραφή των συναφών αξιώσεων, καθώς και οι κατά τις κείμενες διατάξεις διαδικασίες αναγκαστικής εκτέλεσης και της διενέργειας πλειστηριασμών.
2) Από τα ανωτέρω εξαιρούνται και δεν καταλαμβάνονται της αναστολής: α) οι προθεσμίες των άρθρων 215, 237 και 238 ΚΠολΔ, πλην αυτών που λήγουν εντός του χρονικού διαστήματος (22.3.2021-26.3.2021), οι οποίες παρατείνονται για 7 ημέρες ακόμη, β) οι δίκες τακτικής διαδικασίας που δικάζονται σύμφωνα με τις διατάξεις του Ν.4335/2015, γ) η χορήγηση και ανάκληση προσωρινών διαταγών, οι οποίες γίνονται χωρίς την κλήτευση του αντιδίκου.
3) Συγκεκριμένα για τη δικάσιμο της 22ας Μαρτίου 2021 του Ειρηνοδικείου Λέρου θα εκφωνηθούν και θα συζητηθούν οι υποθέσεις τακτικής διαδικασίας (1. Αρ. κατ. Δικ.: 3/2020, 2. Αρ. κατ. Δικ.: 18/2020 3. Αρ. κατ. Δικ.: 34/2020 4. Αρ. κατ. Δικ.:  7/2020 5. Αρ. κατ. Δικ.: 19/2020 6. Αρ. κατ. Δικ.: 21/2020 7. Αρ. κατ. Δικ.:  22/2020), ενώ οι λοιπές υποθέσεις θα αποσυρθούν από το αντίστοιχο πινάκιο ή έκθεμα, θα προσδιοριστούν με μεταγενέστερη πράξη οίκοθεν και ο ορισμός της νέας δικασίμου θα γνωστοποιηθεί από το γραμματέα της έδρας στον Δικηγορικό Σύλλογο Κω.
4) Η προκαταρκτική εξέταση δεν θα διενεργηθεί.
5) Η Γραμματεία του Δικαστηρίου κατά το ως άνω χρονικό διάστημα θα συνεχίσει να λειτουργεί με τον αριθμό των υπαλλήλων που κρίνεται αναγκαίος για την εύρυθμη λειτουργία του. Δεν θα εξυπηρετεί το κοινό και τους πληρεξουσίους δικηγόρους σε άλλα αντικείμενα, πλην των εξαιρέσεων λειτουργίας του δικαστηρίου και σύμφωνα με τα ανωτέρω και μόνο για τις παραπάνω επιτραπείσες περιπτώσεις. Παρακαλείται το κοινό και οι πληρεξούσιοι δικηγόροι να μην προσέρχονται αν δεν υπάρχει επείγουσα περίπτωση και δέον όπως προσέλθουν κατόπιν τηλεφωνικής επικοινωνίας, ώστε να αποφευχθεί συνωστισμός, λόγω της επιβαρυμένης κατάστασης της περιοχής. 


Λέρος, 21 Μαρτίου 2021
Ο ΕΙΡΗΝΟΔΙΚΗΣ ΛΕΡΟΥ

